Ծնվել է ՌԴ Կրասնոդար քաղաքում: Եղել է դերասան Վաղարշ Վաղարշյանի որդին: 1942-46թթ աշխատել է Երևանի կինոստուդիայում` որպես ռեժիսորի և նկարչի ասիստենտ, 1946-51թթ` «Մոսֆիլմ» կինոստուդիայում` որպես ռեժիսորի ասիստենտ, որտեղ նաև եղել է ռեժիսոր-պրակտիկանտ: 1951թ. էքստերն կարգով ավարտել է Մոսկվայի Կինեմատոգրաֆիայի պետական ինստիտուտի ռեժիսորական ֆակուլտետը: Դասավանդել է Երևանի գեղարվեստաթատերական ինստիտուտում (1982թ-ից` պրոֆեսոր): Որպես ռեժիսոր հանդես է եկել մի շարք դոկումենտալ և գեղարվեստական ֆիլմերում` «Առաջին սիրո երգը» (1958թ.), «Կոչված են ապրելու» (1960թ.), «Մարտիրոս Սարյան» (1965թ.), «Քաոս» (1973թ.), «Աքսորավայր 011» (1978թ.) և այլն: 1966թ. արժանացել է Հայաստանի արվեստի վաստակավոր գործչի, 1976թ.` Հայաստանի ժողովրդական արտիստի կոչման: Մահացել է Երևանում: